જેમકે દિવાળી નિમિત્તે ફરવા જનારા લોકો તેમના ઓળખીતા પાળખીતાઓને બોનસ રૂપે એવું વચન આપી શકે કે અમે દિવાળી વેકેશનમાં જ્યાં પણ ફરવા જઇશું ત્યાં પણ હવે ‘એરપોર્ટમાં દાખલ થયાં, હોટલમાં દાખલ થયાં, બ્રેકફાસ્ટ લઇ રહ્યાં છીએ, સનસેટ જોઇ રહ્યાં છીએ, સ્વીમિંગ પૂલમાં છબછબિયાં કરી રહ્યાં છીએ, ડીનર એન્જોય કરી રહ્યાં છીએ...’ ટાઇપનાં પળેપળનાં અપડેટ સોશિયલ મીડિયા પર નહીં મૂકી શકીએ. આ લોકોએ ખરેખર બહુ ગંભીરતાથી વિચારવાની જરૂર છે કે કારકત સુદ ત્રીજના બપોરે ચાર ને વીસ મિનિટે તમે ચોટિલાના ડુંગરની તળેટીએ તમારા સર્વે પરિવારજનો અને મિત્રમંડળ સાથે ખરેખર ચાની ચુસ્કી મારી રહ્યા છો કે પછી ચણા ફાકી રહ્યા છો તે જાણવામાં ખરેખર કોને કેટલો રસ છે ?